CELEX: 32022R0022
Language: hu
Date: 2022-01-10 00:00:00
Title: A Tanács (EU) 2022/22 végrehajtási rendelete (2022. január 10.) a nicaraguai helyzetre tekintettel hozott korlátozó intézkedésekről szóló (EU) 2019/1716 rendelet végrehajtásáról

2022.1.10.   
               
               
                  HU
               
               
                  Az Európai Unió Hivatalos Lapja
               
               
                  LI 5/4
               
            
         A TANÁCS (EU) 2022/22 VÉGREHAJTÁSI RENDELETE
         (2022. január 10.)
         a nicaraguai helyzetre tekintettel hozott korlátozó intézkedésekről szóló (EU) 2019/1716 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a nicaraguai helyzetre tekintettel hozott korlátozó intézkedésekről szóló, 2019. október 14-i (EU) 2019/1716 tanácsi rendeletre (1) és különösen annak 13. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. október 14-én elfogadta a nicaraguai helyzetre tekintettel hozott korlátozó intézkedésekről szóló (EU) 2019/1716 rendeletet.
                  
               
                     (2)
                  
                  
                     Az Unió külügyi és biztonságpolitikai főképviselője (a továbbiakban: a főképviselő) 2021. november 8-án nyilatkozatot adott ki az Unió nevében, amelyben hangsúlyozta, hogy a 2021. november 7-én Nicaraguában tartott választások demokratikus garanciák nélkül zajlottak, eredményük ezért nem legitim. Kijelentette, hogy a nicaraguai kormány megfosztotta Nicaragua lakosait mind attól a polgári és politikai joguktól, hogy szavazatukat hiteles, inkluzív, tisztességes és átlátható választásokon adják le, mind pedig a véleménynyilvánítás szabadságához, a békés gyülekezéshez és az egyesülési szabadsághoz való joguktól. A főképviselő jelezte: az Unió készen áll arra, hogy a rendelkezésére álló minden eszközt felhasználjon, beleértve újabb korlátozó intézkedéseket is.
                  
               
                     (3)
                  
                  
                     Tekintettel arra, hogy a nicaraguai helyzet továbbra is súlyos, hét személyt és három szervezetet fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek az (EU) 2019/1716 rendelet I. mellékletében meghatározott jegyzékébe.
                  
               
                     (4)
                  
                  
                     Az (EU) 2019/1716 rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2019/1716 rendelet I. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2022. január 10-én.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  HL L 262., 2019.10.15., 1. o.
         
      
      
         
            MELLÉKLET
            Az (EU) 2019/1716 rendelet I. melléklete a következőképpen módosul:
            
                        1.
                     
                     
                        a táblázat címe helyébe a következő szöveg lép:
                        
                                    „A.
                                 
                                 
                                    A 2. cikkben említett természetes személyek”.
                                 
                              
                  
                        2.
                     
                     
                        A következő természetes személyeket fel kell venni a táblázatba:
                        
                                     
                                 
                                 
                                    Név
                                 
                                 
                                    Azonosító adatok
                                 
                                 
                                    A jegyzékbe vétel okai
                                 
                                 
                                    A jegyzékbe vétel időpontja
                                 
                              
                                    „15.
                                 
                                 
                                    Camila Antonia ORTEGA MURILLO
                                 
                                 
                                    Helyzete: Daniel Ortega és Rosario Murillo lánya, elnöki tanácsadó, a Kreatív Gazdasági Bizottság (Creative Economy Commission) koordinátora ,a Canal 13 televíziós csatorna igazgatója
                                    Születési idő: 1987.11.4.
                                    Születési hely: Managua, Nicaragua
                                    Nem: nő
                                    Állampolgárság: nicaraguai
                                    Útlevélszám: A00000114 (Nicaragua)
                                    Személyazonosító igazolvány száma: NICARAGUA CI 001-041187-0001B
                                 
                                 
                                    Camila Antonia Ortega Murillo az elnökség tanácsadójaként, az alelnök személyes asszisztenseként, valamint a Kreatív Gazdaság Nemzeti Bizottság (Creative Economy National Commission) koordinátoraként szorosan részt vesz a Daniel Ortega és Rosario Murillo elnöki pár támogatására irányuló tevékenységekben. Emellett a Nicaragua Diseña platform és a Canal 13 televíziós csatorna igazgatója.
                                    Felelősség terheli azért, hogy a Nicaragua Diseña-t a 2021. november 7-i csalárd elnökválasztás és parlamenti választások támogatására használta azzal, hogy hamis fiókokat hozott létre különböző közösségimédia-platformokon.
                                    A Canal 13 igazgatójaként hozzájárult az Ortega-rezsim polgári ellenzékkel szembeni gyűlöletbeszédének terjesztéséhez, miközben korlátozta a szerkesztői pluralitást és üldözte a független újságírókat és médiaorgánumokat Nicaraguában, megszüntetve a véleménynyilvánítás szabadságát és a tényleges választási versenyt. Központi szerepet játszott a politikai sokszínűség elnyomásában és a nicaraguai demokrácia végleges felszámolásában.
                                    Ennélfogva kapcsolat fűzi a demokrácia veszélyeztetéséért és az emberi jogok súlyos megsértéséért felelős személyekhez, valamint támogatja az említett elnyomást és erőszakot.
                                 
                                 
                                    2022.1.10.
                                 
                              
                                    16.
                                 
                                 
                                    Laureano Facundo ORTEGA MURILLO
                                 
                                 
                                    Daniel Ortega és Rosario Murillo fia, elnöki tanácsadó
                                    Születési idő: 1982.11.20.
                                    Születési hely: Managua, Nicaragua
                                    Nem: férfi
                                    Állampolgárság: nicaraguai
                                    Útlevélszám: A00000684 (Nicaragua)
                                    Személyazonosító igazolvány száma: 001-201182-0001B
                                 
                                 
                                    Laureano Facundo Ortega Murillo az elnökség tanácsadójaként szorosan részt vesz a Daniel Ortega és Rosario Murillo elnöki pár támogatására irányuló tevékenységekben. Jogosnak ítélte és támogatta a nicaraguai politikai ellenzéki vezetők és potenciális elnökjelöltek, diák- és vidéki vezetők, illetve független újságírók önkényes és jogellenes bebörtönzését, akiket „terroristáknak” nevezett. Hozzájárult a tényleges választási verseny megszüntetéséhez, és ezzel központi szerepet játszott a politikai sokszínűség elnyomásában és a nicaraguai demokrácia végleges felszámolásában.
                                    A ProNicaragua kormányzati ügynökségen keresztül gazdasági tanácsadóként működött apja, Daniel Ortega és az Ortega-rezsim mellett. Ezenkívül felelős a BanCorp szervezet működtetéséért, amelynek fő célja anyja, Rosario Murillo alelnök elnyomó tevékenységeinek támogatása, szponzorálása és pénzügyi támogatása.
                                    Ennélfogva kapcsolat fűzi a civil társadalom elnyomásáért és az emberi jogok súlyos megsértéséért felelős személyekhez, valamint támogatja az említett elnyomást és erőszakot.
                                 
                                 
                                    2022.1.10.
                                 
                              
                                    17.
                                 
                                 
                                    Brenda Isabel ROCHA CHACÓN
                                 
                                 
                                    A Legfelsőbb Választási Tanács (Supreme Electoral Council) elnöke
                                    Születési idő: 1967.2.10.
                                    Születési hely: Bonanza, Nicaragua
                                    Nem: nő
                                    Állampolgárság: nicaraguai
                                 
                                 
                                    Brenda Isabel Rocha Chacón 2021 májusa óta a Legfelsőbb Választási Tanács (Supreme Electoral Council – SEC) elnöke. A SEC a 2021. november 7-i általános választások előkészítéséért, megtartásáért és a választási eredmények hitelesítéséért felelős szerv. A választások az átláthatóság, a valódi ellenzék és a demokratikus vita hiánya következtében veszélyeztették a demokratikus intézményeket és folyamatokat. A SEC megfosztotta az ellenzéket a szabad választásokon való indulás lehetőségétől, és nem demokratikus feltételek mellett biztosította a választások megszervezését.
                                    Ezért Brenda Isabel Rocha Chacónt felelősség terheli a nicaraguai demokratikus ellenzékkel szembeni elnyomásért, valamint a nicaraguai demokrácia és jogállamiság veszélyeztetéséért.
                                 
                                 
                                    2022.1.10.
                                 
                              
                                    18.
                                 
                                 
                                    Cairo Melvin AMADOR ARRIETA
                                 
                                 
                                    A Legfelsőbb Választási Tanács (Supreme Electoral Council) alelnöke
                                    Születési idő: 1952
                                    Nem: férfi
                                    Állampolgárság: nicaraguai
                                 
                                 
                                    Cairo Melvin Amador Arrieta 2021 májusa óta a Legfelsőbb Választási Tanács (Supreme Electoral Council – SEC) alelnöke. A SEC a 2021. november 7-i általános választások előkészítéséért, megtartásáért és a választási eredmények hitelesítéséért felelős szerv. A választások az átláthatóság, a valódi ellenzék és a demokratikus vita hiánya következtében veszélyeztették a demokratikus intézményeket és folyamatokat. A SEC megfosztotta az ellenzéket a választásokon való indulás lehetőségétől, és nem demokratikus feltételek mellett biztosította a választások megszervezését.
                                    Ezért Cairo Melvin Amador Arrietát felelősség terheli a nicaraguai demokratikus ellenzékkel szembeni elnyomásért, valamint a nicaraguai demokrácia és jogállamiság veszélyeztetéséért.
                                 
                                 
                                    2022.1.10.
                                 
                              
                                    19.
                                 
                                 
                                    Lumberto Ignacio CAMPBELL HOOKER
                                 
                                 
                                    A Legfelsőbb Választási Tanács (Supreme Electoral Council – SEC) tagja, 2018-ban a Legfelsőbb Választási Tanács megbízott elnöke
                                    Születési idő: 1949.12.3.
                                    Születési hely: Raas, Nicaragua
                                    Nem: férfi
                                    Állampolgárság: nicaraguai
                                    Személyazonosító igazolvány száma: 001-201182-0001B
                                    Útlevél száma: A00001109
                                 
                                 
                                    Lumberto Ignacio Campbell Hooker 2014 óta a Legfelsőbb Választási Tanács (Supreme Electoral Council – SEC) tagja. A SEC a 2021. november 7-i általános választások előkészítéséért, megtartásáért és a választási eredmények hitelesítéséért felelős szerv. A választások az átláthatóság, a valódi ellenzék és a demokratikus vita hiánya következtében veszélyeztették a demokratikus intézményeket és folyamatokat. A SEC megfosztotta az ellenzéket a szabad választásokon való indulás lehetőségétől, és nem demokratikus feltételek mellett biztosította a választások megszervezését.
                                    Lumberto Ignacio Campbell Hooker nyilatkozott a médiának a 2021. november 7-i választások során, megvédte és dicsérte a választások szervezését.
                                    Ezért felelősség terheli a nicaraguai demokratikus ellenzékkel szembeni elnyomásért, valamint a nicaraguai demokrácia és jogállamiság veszélyeztetéséért.
                                 
                                 
                                    2022.1.10.
                                 
                              
                                    20.
                                 
                                 
                                    Nahima Janett DIAZ FLORES
                                 
                                 
                                    A Nicaraguai Távközlési és Postai szolgáltatások Intézetnek (Nicaraguan Institute of Telecommunications and Postal Services) az igazgatója és Nicaragua Nemzeti Rendőrsége (Nicaraguan National Police) főigazgatójának, Francisco Javier Díaz Madriznak a lánya.
                                    Születési idő: 1989.6.28.
                                    Nem: nő
                                    Állampolgárság: nicaraguai
                                 
                                 
                                    Nahimas Janett Díaz Flores a Nicaraguai Távközlési és Postai szolgáltatások Intézetnek (Nicaraguan Institute of Telecommunications and Posts – TELCOR), azaz a távközlési és postai szolgáltatások szabályozó szervezetének az igazgatója. A nicaraguai hatóságok 2018 óta arra használják fel a TELCOR-t, hogy elhallgattassák a független médiát, köztük három hírügynökséget. A TELCOR a 2021. évi választási kampány során nagyszabású dezinformációs kampányokat hajtott végre. Mint a „kiberbiztonsági törvény” végrehajtásáért felelős intézmény, a TELCOR a civil társadalom és a demokratikus ellenzék megfigyelésére irányuló intézkedéseket irányít és hajt végre.
                                    Nahima Díaz Flores a pozíciójánál fogva az Ortega-rezsim támogatójaként lép fel, és a TELCOR-on keresztül a civil társadalomra és a demokratikus ellenzékre vonatkozó dezinformációs és megfigyelési intézkedéseket irányít és hajt végre. Ezért felelősség terheli a Nicaraguában történt súlyos emberi jogi jogsértésekért, a civil társadalom és a demokratikus ellenzék elnyomásáért és a demokrácia veszélyeztetéséért.
                                 
                                 
                                    2022.1.10.
                                 
                              
                                    21.
                                 
                                 
                                    Luis Ángel MONTENEGRO ESPINOZA
                                 
                                 
                                    A Nicaraguai Bankok és Egyéb Pénzintézetek Főfelügyeletének (Superintendency of Banks and other Financial Institutions of Nicaragua – ) főfelügyelője
                                    Születési idő: 1949.1.1.
                                    Születési hely: Esteli, Nicaragua
                                    Nem: férfi
                                    Cím: Planes De Puntaldia Casa #16, Managua, Nicaragua
                                    Állampolgárság: nicaraguai
                                    Személyazonosító igazolvány száma: 1610101490000S
                                 
                                 
                                    Luis Ángel Montenegro Espinoza a Nicaraguai Bankok és Egyéb Pénzintézetek Főfelügyeletének (Superintendency of Banks and other Financial Institutions of Nicaragua – SIBOIF) főfelügyelője. Pozíciójánál fogva felelősség terheli arezsim politikájával szemben ellenállást tanúsító pénzügyi szereplők üldözéséért, valamint az Ortega-rezsim pénzügyi szektor felett gyakorolt ellenőrzésének érvényesítéséért.
                                    Lojalitásáért cserébe Daniel Ortega személyesen nevezte ki e pozícióba. Korábbi tisztségében – a köztársaság számvevőszékének elnökeként – biztosította, hogy Daniel Ortega korrupt pénzügyi tevékenységeit ne ellenőrizzék, egyúttal hozzájárult ahhoz, hogy Daniel Ortega ellenőrzést gyakoroljon a rezsim felett.
                                    Ezért felelősség terheli a nicaraguai jogállamiság veszélyeztetéséért, valamint a civil társadalom és a demokratikus ellenzék elnyomásáért.
                                 
                                 
                                    2022.1.10.”
                                 
                              
                  
                        3.
                     
                     
                        A melléklet a következő új címsorral és táblázattal egészül ki:
                        
                                    „B.
                                 
                                 
                                    A 2. cikkben említett jogi személyek, szervezetek és szervek
                                    
                                                 
                                             
                                             
                                                Név
                                             
                                             
                                                Azonosító adatok
                                             
                                             
                                                A jegyzékbe vétel okai
                                             
                                             
                                                A jegyzékbe vétel időpontja
                                             
                                          
                                                1.
                                             
                                             
                                                Nicaraguai Nemzeti Rendőrség (National Police of Nicaragua)
                                                La Policía Nacional Nicaragüense
                                             
                                             
                                                Központ: Managua, Nicaragua
                                                Alapítva: 1979.8.22.
                                                Honlap: http://www.policia.gob.ni/
                                             
                                             
                                                A Nicaraguai Nemzeti Rendőrséget (National Police of Nicaragua) felelősség terheli az Ortega-rezsimmel szemben álló személyekkel való megalázó bánásmódért, többek között testi és pszichológiai kínzásért. Felelősség terheli továbbá elnökjelöltek, civil társadalmi vezetők, diák- és vidéki vezetők, illetve független újságírók jogellenes, jogi és demokratikus garanciák nélküli bebörtönzéséért.
                                                A Nemzeti Rendőrség fontos eszköz volt Daniel Ortega számára annak biztosításához, hogy a 2021. november 7-i általános választások során ne kelljen valódi ellenzékkel megküzdenie. A Nemzeti Rendőrség a választásokat megelőzően folyamatosan megfigyelte és üldözte az ellenzéki vezetőket, jogellenes házkutatásokat hajtott végre, önkényesen letartóztatta az ellenzék tagjait, és szisztematikusan fenyegette a közalkalmazottakat.
                                                A Nemzeti Rendőrség 2018-ban részt vett békés tüntetők elleni, Nicaragua-szerte elkövetett gyilkosságokban.
                                                A Nicaraguai Nemzeti Rendőrséget ezért felelősség terheli a Nicaraguában történt súlyos emberi jogi jogsértésekért, a civil társadalom és a demokratikus ellenzék elnyomásáért és a demokrácia és a jogállamiság veszélyeztetéséért.
                                             
                                             
                                                2022.1.10.
                                             
                                          
                                                2.
                                             
                                             
                                                Legfelsőbb Választási Tanács (Supreme Electoral Council )
                                                Consejo Supremo Electoral )
                                             
                                             
                                                Cím: Pista Juan Pablo II, Managua 14005, Nicaragua
                                                Honlap: https://www.cse.gob.ni/
                                                E-mail: info@cse.gob.ni
                                             
                                             
                                                A Legfelsőbb Választási Tanács (Supreme Electoral Council – SEC) a 2021. november 7-i általános választások előkészítéséért, megtartásáért és a választási eredmények hitelesítéséért felelős szerv. A választások az átláthatóság, a valódi ellenzék és a demokratikus vita hiánya következtében veszélyeztették a demokratikus intézményeket és folyamatokat. A SEC megfosztotta az ellenzéket a szabad választásokon való indulás lehetőségétől, és nem demokratikus feltételek mellett biztosította a választások megszervezését.
                                                A SEC-et ezért felelősség terheli a nicaraguai demokratikus ellenzékkel szembeni elnyomásért, valamint a nicaraguai demokrácia és jogállamiság veszélyeztetéséért..
                                             
                                             
                                                2022.1.10.
                                             
                                          
                                                3.
                                             
                                             
                                                Nicaraguai Távközlési és Postai szolgáltatások Intézete (Nicaraguan Institute of Telecommunications and Postal Services)
                                             
                                             
                                                Cím: Avenida Bolívar, Esquina diagonal al edifico de la Cancillería Aptdo 2664 Managua, 10000 Nicaragua
                                                Cégbejegyzés ideje: 1982.6.12.
                                                Honlap: https://www.telcor.gob.ni
                                             
                                             
                                                A Nicaraguai Távközlési és Postai szolgáltatások Intézete (Nicaraguan Institute of Telecommunications and Postal Services – TELCOR) a távközlési és postai szolgáltatások szabályozó szervezete. A nicaraguai hatóságok 2018 óta – többek között a 2018. évi elnyomás során és a 2021. évi általános választásokat követően – felhasználják a TELCOR-t arra, hogy elhallgattassák a független médiát, köztük három hírügynökséget. A TELCOR a választási kampány során nagyszabású dezinformációs kampányokat hajtott végre. Mint a „kiberbiztonsági törvény” végrehajtásáért felelős intézmény, a TELCOR a civil társadalom és a demokratikus ellenzék megfigyelésére irányuló intézkedéseket irányít és hajt végre.
                                                A TELCOR-t ezért felelősség terheli az emberi jogok súlyos megsértéséért, valamint a civil társadalom és a demokratikus ellenzék elnyomásáért.
                                             
                                             
                                                2022.1.10.”